Source: https://www.turre.com/henkilot/herkko-hietanen/?t_paged=3
Timestamp: 2019-08-22 16:11:00+00:00
Document Index: 1000229

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'tuomioistuin ', 'kko ', 'kko ', 'kko ', 'kko ', 'kko ', 'kko ', 'kko ']

Herkko Hietanen – Turre Legal
Soita Herkolle
herkko.hietanen@turre.com +358 50 384 1634
Herkko Hietanen on lakimies, kauppatieteiden tohtori sekä Turre Legalin perustajaosakas. Vuodesta 2001 lähtien hän on ollut mukana yli sadassa tekijänoikeusoikeudenkäynnissä, väitellyt tohtoriksi teknologiaoikeudesta, julkaissut kymmeniä artikkeleita kansainvälisissä julkaisuissa IT- ja mediaoikeuden alalta, toiminut johtajana kansainvälisessä kasvuyrityksessä ja tehnyt tutkimusta maailman parhaissa yliopistoissa.
Koulutus ja kansainvälinen kokemus
Herkko on työskennellyt Piilaaksossa, tehnyt tutkimusta ja tuotekehitystyötä sekä Yhdysvalloissa Harvardin, MIT:n ja UC Berkeleyn huippuyliopistoissa että Suomessa Aalto-yliopistossa, Lappeenrannan teknillisessä yliopistossa sekä Helsingin ja Jyväskylän yliopistoissa. Herkko on suosittu puhuja niin yliopistoissa kuin kaupallisissakin koulutuksissa.
Tietojenkäsittelyosaaminen
Herkko on opiskellut tietojenkäsittelytiedettä Helsingin yliopistossa ja koodannut PHP:llä ja Javascriptillä laajoja verkkopalveluita vuosia. Herkko vastaa Turre Legalissa uusien tuotteiden kehityksestä.
Herkko on toiminut projektipäällikkönä useissa ohjelmistohankkeissa. Hänellä on Professional Scrum Master -sertifikaatti.
Herkolla on yli 15 vuoden kokemus oikeudenkäyntiasiamiehenä toimimisesta riita- ja rikosjutuissa. Erityisenä vahvuutenaan hän pitää kykyä selittää tuomioistuimelle monimutkaisia teknisiä yksityiskohtia ymmärrettävästi.
Hän on luvan saanut oikeudenkäyntiavustaja ja suorittanut Suomen Asianajajaliiton asianajajatutkinnon.
Asiakkaat ja toimeksiannot
Herkon asiakaskunta on laaja ja koostuu julkisyhteisöistä, teknologiayrityksistä sekä yksityishenkilöistä. Julkispuolella Herkon asiakkaina on ollut ministeriöitä, kirkkoja ja kuntayhtymiä. Yritysasiakkaista tyypillinen asiakas on teknologiapuolen kasvuyritys tai pörssiyritys, joka tarvitsee teknologiaoikeuden erityisosaamista. Yksityishenkilöiden asioissa tyypillinen asiakas on asianosainen tietotekniikka- tai tekijänoikeusriidassa tai rikosjutussa. Yhdistävänä tekijänä asiakaskunnassa on liittymä uuden teknologian käyttämiseen.
Toimeksiannot vaihtelevat selvitystöistä, neuvotteluissa avustamiseen ja oikeudenkäynteihin. Herkko on myös tuttu näky eduskunnan valiokunnissa, joissa hän on antanut asiantuntijalausuntoja lainsäädäntöprosesseissa.
Herkon väitöskirja käsitteli verkossa tapahtuvan tekijänoikeuslisenssoinnin automatisointia. Väitöskirja sai korkeimman mahdollisen arvosanan.
Herkolla on lähes 30 vertaisarvioitua julkaisua kansainvälisissä vertaisarvosteluissa julkaisuissa ja konfrensseissa. Herkko on toiminut Kluwerin julkaiseman tekijänoikeustietokannan Suomen toimittajana.
Herkko Hietanen toimi pitkään Creative Commons Suomen vetäjänä. Hän käänsi ensimmäiset Creative Commons -lisenssit suomeksi ja on ollut konsultoimassa lukuisia suomalaisia CC-lisenssit käyttöön ottaneita organisaatioita.
Herkko oli yksi Electronic Frontier Finland Ry:n perustajista ja hallituksen jäsen vuosina 2001—2005. Yhdistys on sittemmin kasvanut yhdeksi Euroopan suurimmaksi Internetin kansalaisjärjestöksi.
Herkko on Lakimiesliiton ja IT-oikeudellisen yhdistyksen jäsen.
Tatuointisopimus ja tavaramerkin tatuoiminen (Osa 4)
7.7.2017 - Herkko Hietanen
Miten tuomioistuin suhtautuu tatuointeihin – tatuoinnit oikeudenkäynneissä (Osa 3)
30.6.2017 - Herkko Hietanen
Työsuojelutarkastus – sain ilmoituksen, mitä nyt?
21.6.2017 - Herkko Hietanen
Tatuointi ja tekijänoikeus – kenellä on tekijänoikeus kuviin iholla? (Osa 2)
19.6.2017 - Herkko Hietanen
Tatuointien oikeudelliset kysymykset (Osa 1)
16.6.2017 - Herkko Hietanen
Verkkopalvelu valokuvan oikeuksien valvontaan
18.4.2017 - Herkko Hietanen
Tiedote: Elokuvayhtiö perääntyy oikeudenkäynnistä ja maksaa tekijänoikeuskirjeen saajan oikeudenkäyntikulut
21.2.2017 - Herkko Hietanen
9.2.2017 - Herkko Hietanen